CELEX: 32021R0724
Language: fi
Date: 2021-03-03 00:00:00
Title: Komission täytäntöönpanoasetus (EU) 2021/724, annettu 3 päivänä maaliskuuta 2021, Euroopan parlamentin ja neuvoston asetuksen (EU) 2019/787 soveltamissäännöistä jäsenvaltioiden komissiolle tekemien, tislattujen alkoholijuomien vanhentamisprosessien valvontaa varten nimettyjä elimiä ja kyseisen asetuksen noudattamisen varmistamisesta vastaavia toimivaltaisia viranomaisia koskevien ilmoitusten osalta

5.5.2021   
               
               
                  FI
               
               
                  Euroopan unionin virallinen lehti
               
               
                  L 155/3
               
            
         KOMISSION TÄYTÄNTÖÖNPANOASETUS (EU) 2021/724,
         annettu 3 päivänä maaliskuuta 2021,
         Euroopan parlamentin ja neuvoston asetuksen (EU) 2019/787 soveltamissäännöistä jäsenvaltioiden komissiolle tekemien, tislattujen alkoholijuomien vanhentamisprosessien valvontaa varten nimettyjä elimiä ja kyseisen asetuksen noudattamisen varmistamisesta vastaavia toimivaltaisia viranomaisia koskevien ilmoitusten osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tislattujen alkoholijuomien määritelmistä, kuvauksesta, esittelystä ja merkinnöistä, tislattujen alkoholijuomien nimien käytöstä muiden elintarvikkeiden esittelyssä ja merkinnöissä, tislattujen alkoholijuomien maantieteellisten merkintöjen suojaamisesta, maatalousperäisen etyylialkoholin ja maatalousperäisten tisleiden käytöstä alkoholijuomissa ja asetuksen (EY) N:o 110/2008 kumoamisesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/787 (1) ja erityisesti sen 20 artiklan ensimmäisen alakohdan a alakohdan ja 44 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksen (EU) 2019/787 13 artiklan 6 kohdassa edellytetään, että tislattujen alkoholijuomien vanhentamiseen liittyvät toimet suoritetaan jäsenvaltion veroviranomaisen valvonnassa tai muussa vastaavat takeet antavassa valvonnassa.
                  
               
                     (2)
                  
                  
                     Tätä varten jäsenvaltioiden on nimettävä kyseisten vanhentamisprosessien valvonnasta vastaavat elimet ja ilmoitettava niistä komissiolle, jotta komissio voi perustaa julkisen rekisterin, johon kyseiset nimetyt elimet kirjataan.
                  
               
                     (3)
                  
                  
                     Asetuksen (EU) 2019/787 43 artiklan 1 kohdassa säädetään, että tislattuja alkoholijuomia koskevat tarkastukset ovat jäsenvaltioiden vastuulla. Niiden on toteutettava tarvittavat toimenpiteet kyseisen asetuksen noudattamisen varmistamiseksi ja nimettävä toimivaltaiset viranomaiset, jotka vastaavat kyseisen asetuksen noudattamisen varmistamisesta.
                  
               
                     (4)
                  
                  
                     Jotta voidaan varmistaa tehokas viestintä komission sekä vanhentamisprosessien valvonnasta vastaavien elinten ja asetuksen (EU) 2019/787 noudattamisen varmistamisesta vastaavien toimivaltaisten viranomaisten välillä, on aiheellista edellyttää jäsenvaltioita ilmoittamaan komissiolle vanhentamisprosessien valvonnasta vastaavien elinten ja kyseisen asetuksen noudattamisen varmistamisesta vastaavien toimivaltaisten viranomaisten yhteystiedot.
                  
               
                     (5)
                  
                  
                     Sen varmistamiseksi, että jäsenvaltioiden ilmoitukset komissiolle voidaan tehdä yksinkertaisella ja tehokkaalla tavalla, on aiheellista edellyttää, että jos jäsenvaltio nimeää useamman kuin yhden elimen tislattujen alkoholijuomien vanhentamisprosessien valvontaa varten tai useamman kuin yhden toimivaltaisen viranomaisen vastaamaan asetuksen (EU) 2019/787 noudattamisen varmistamisesta, kyseinen jäsenvaltio nimeää komission yhtenä yhteyspisteenä toimivan yhteyselimen. Sen vuoksi jäsenvaltioiden olisi ilmoitettava komissiolle myös yhteyselintensä yhteystiedot.
                  
               
                     (6)
                  
                  
                     Jotta voidaan varmistaa tehokas viestintä jäsenvaltioiden ja komission välillä, olisi myös vahvistettava tällaisten ilmoitusten muotoa ja määräaikoja koskevat säännöt.
                  
               
                     (7)
                  
                  
                     Tätä asetusta olisi sovellettava25 päivästä toukokuuta 2021 asetuksen (EU) 2019/787 51 artiklan 3 kohdan mukaisesti.
                  
               
                     (8)
                  
                  
                     Tässä asetuksessa säädetyt toimenpiteet ovat tislattujen alkoholijuomien komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Komissiolle ilmoitettavat tiedot
            
               1.   Jäsenvaltioiden on ilmoitettava komissiolle seuraavat tiedot elimistä, jotka on nimetty tislattujen alkoholijuomien vanhentamisprosessien valvontaa varten asetuksen (EU) 2019/787 13 artiklan 6 kohdan mukaisesti:
               
                           a)
                        
                        
                           tislattujen alkoholijuomien vanhentamisprosessin valvontaa varten nimetyn elimen nimi, osoite, puhelinnumero ja sähköpostiosoite;
                        
                     
                           b)
                        
                        
                           jos tislattujen alkoholijuomien valvontaa varten nimetään useita elimiä, kunkin elimen erityinen vastuualue;
                        
                     
                           c)
                        
                        
                           jäljempänä olevan 2 artiklan ensimmäisen kohdan mukaisesti nimetyn yhteyselimen nimi, osoite, puhelinnumero ja sähköpostiosoite.
                        
                     
            
               2.   Jäsenvaltioiden on ilmoitettava komissiolle seuraavat tiedot toimivaltaisista viranomaisista, jotka vastaavat asetuksen (EU) 2019/787 noudattamisen varmistamisesta kyseisen asetuksen 43 artiklan 1 kohdan mukaisesti:
               
                           a)
                        
                        
                           toimivaltaisen viranomaisen nimi, osoite, puhelinnumero ja sähköpostiosoite;
                        
                     
                           b)
                        
                        
                           jos nimetään useita toimivaltaisia viranomaisia, kunkin viranomaisen erityinen vastuualue;
                        
                     
                           c)
                        
                        
                           jäljempänä olevan 2 artiklan toisen kohdan mukaisesti nimetyn yhteyselimen nimi, osoite, puhelinnumero ja sähköpostiosoite.
                        
                     
         
         
            2 artikla
            Yhteyselinten nimeäminen
            Jos jäsenvaltio nimeää tislattujen alkoholijuomien vanhentamisprosessien valvontaa varten useamman kuin yhden elimen, sen on nimettävä tällaisten vanhentamisprosesseja valvovien elinten yhteyselin.
            Jos jäsenvaltio nimeää useamman kuin yhden asetuksen (EU) 2019/787 noudattamisen varmistamisesta vastaavan toimivaltaisen viranomaisen, sen on nimettävä tällaisten toimivaltaisten viranomaisten yhteyselin.
            Kumpikin yhteyselin vastaa tietojen ilmoittamisesta komissiolle.
         
         
            3 artikla
            Määräaika ja yksityiskohtaiset säännöt tislattujen alkoholijuomien vanhentamisprosessien valvontaa varten nimettyjä elimiä ja asetuksen (EU) 2019/787 noudattamisen varmistamisesta vastaavia toimivaltaisia viranomaisia koskeville ilmoituksille
            
               1.   Jäsenvaltioiden on ilmoitettava komissiolle 1 artiklassa tarkoitetut tiedot viimeistään 25 päivänä elokuuta 2021.
            
            
               2.   Jäsenvaltioiden on ilmoitettava komissiolle kaikista muutoksista 1 kohdassa tarkoitettuihin tietoihin kolmen kuukauden kuluessa siitä päivästä, jona muutos tapahtui.
            
            
               3.   Ilmoitukset on tehtävä käyttäen liitteessä I olevaa lomaketta tislattujen alkoholijuomien vanhentamisprosessien valvontaa varten nimettyjen elinten osalta ja liitteessä II olevaa lomaketta asetuksen (EU) 2019/787 noudattamisen varmistamisesta vastaavien toimivaltaisten viranomaisten osalta.
            
         
         
            4 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            Sitä sovelletaan 25 päivästä toukokuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä maaliskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 130, 17.5.2019, s. 1.
      
      
         
            LIITE I
            1 artiklan 1 kohdassa tarkoitettujen ilmoitusten muoto
            Jäsenvaltio:
            Ilmoituksen päivämäärä:
            
               Täytetään A osa, jos tislattujen alkoholijuomien vanhentamisprosessien valvontaa varten on nimetty yksi elin, tai B osa, jos kyseisten prosessien valvontaa varten on nimetty useita elimiä. Jälkimmäisessä tapauksessa täytetään myös C osa.
            
            A OSA
            
               TISLATTUJEN ALKOHOLIJUOMIEN VANHENTAMISPROSESSIEN VALVONTAA VARTEN NIMETTY ELIN
            
            Nimi:
            Osoite:
            Puhelinnumero:
            Sähköpostiosoite:
            B OSA
            
               TISLATTUJEN ALKOHOLIJUOMIEN VANHENTAMISPROSESSIEN VALVONTAA VARTEN NIMETYT ELIMET
            
            
               Kunkin elimen osalta ilmoitetaan seuraavat tiedot:
            
            Nimi:
            Osoite:
            Puhelinnumero:
            Sähköpostiosoite:
            Erityinen vastuualue:
            C OSA
            
               YHTEYSELIN
            
            Nimi:
            Osoite:
            Puhelinnumero:
            Sähköpostiosoite:
         
      
      
         
            LIITE II
            1 artiklan 2 kohdassa tarkoitettujen ilmoitusten muoto
            Jäsenvaltio:
            Ilmoituksen päivämäärä:
            
               Täytetään A osa, jos on nimetty yksi toimivaltainen viranomainen varmistamaan asetuksen (EU) 2019/787 noudattaminen, tai B osa, jos on nimetty useita toimivaltaisia viranomaisia. Jälkimmäisessä tapauksessa täytetään myös C osa.
            
            A OSA
            
               ASETUKSEN (EU) 2019/787 NOUDATTAMISEN VARMISTAMISESTA VASTAAVA TOIMIVALTAINEN VIRANOMAINEN
            
            Nimi:
            Osoite:
            Puhelinnumero:
            Sähköpostiosoite:
            B OSA
            
               ASETUKSEN (EU) 2019/787 NOUDATTAMISEN VARMISTAMISESTA VASTAAVAT TOIMIVALTAISET VIRANOMAISET
            
            
               Kunkin toimivaltaisen viranomaisen osalta ilmoitetaan seuraavat tiedot:
            
            Nimi:
            Osoite:
            Puhelinnumero:
            Sähköpostiosoite:
            Erityinen vastuualue:
            C OSA
            
               YHTEYSELIN
            
            Nimi:
            Osoite:
            Puhelinnumero:
            Sähköpostiosoite: